
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 11 

9 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ηλεκτρονική δήλωση στοιχείων ακινήτων. 1 

Έγκριση υπερωριακής απασχόλησης με αμοιβή κατά 
τις απογευματινές ώρες των υπαλλήλων που υπη¬ 
ρετούν στη Γενική Γραμματεία Κοινωνικών Ασφα¬ 
λίσεων για χρονικό διάστημα έως 31/12/2013. 2 


ΑΠΟΦΑΣΕΙ Σ 

Αριθμ. ΠΟΑ: 1002 (1) 

Ηλεκτρονική δήλωση στοιχείων ακινήτων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 23 και 23Α' του ν. 3427/2005 
(312 Α'), όπως ισχύουν. 

2. Τις διατάξεις του άρθρου 34 του ν. 3842/2010 (9 Α') 
όπως ισχύει. 

3. Τις υπ’ αριθμ. ΠΟΑ 1061/2012 (896 Β'), ΠΟΑ 1201/2012 
(ΦΕΚ 3000 Β') και ΠΟΑ 1210/2012 (3315 Β') αποφάσεις 
του Υπουργού Οικονομικών. 

4. Την υπ’ αριθμ. ΥΠΟΙΚ. 07927/2012 ΕΞ (2574 Β') απόφα¬ 
ση του Πρωθυπουργού και του Υπουργού Οικονομικών, 
«Ανάθεση αρμοδιοτήτων στον Υφυπουργό Οικονομικών 
Γεώργιο Μαυραγάνη». 

5. Την ανάγκη διαρκούς και ορθής ενημέρωσης του 
Περιουσιολογίου Ακινήτων. 

6. Την αποφυγή ταλαιπωρίας των φορολογουμένων 
και την αποσυμφόρηση των υπηρεσιών 

7. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Η ηλεκτρονική εφαρμογή υποβολής δηλώσεων στοι¬ 
χείων ακινήτων φυσικών προσώπων ετών 2011 και 2012 
παραμένει στη διάθεση των φορολογουμένων μέχρι 
την ημερομηνία εκκαθάρισης των δηλώσεων του φόρου 
ακίνητης περιουσίας φυσικών προσώπων των αντίστοι¬ 
χων ετών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2012 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Φ.80427/30677/3931 (2) 

Έγκριση υπερωριακής απασχόλησης με αμοιβή κατά τις 
απογευματινές ώρες των υπαλλήλων που υπηρετούν 
στη Γ ενική Γ ραμματεία Κοινωνικών Ασφαλίσεων για 
χρονικό διάστημα έως 31/12/2013 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του ν. 2362/1995 «Περί Δημοσίου Λογι¬ 
στικού, ελέγχου των δαπανών του Κράτους και άλλες 
διατάξεις» (Α' 247), όπως τροποποιήθηκε και συμπληρώ¬ 
θηκε με τις διατάξεις του ν. 3871/2010 «Δημοσιονομική 
Διαχείριση και Ευθύνη» (Α' 141). 

2. Τις διατάξεις του ν. 4095/2012 «Κύρωση του Γ ενικού 
Προϋπολογισμού του Κράτους και των Προϋπολογισμών 
ορισμένων Ειδικών Ταμείων και υπηρεσιών οικονομικού 
έτους 2013» (Α' 226). 

3. Τις διατάξεις του άρθρου 20 του ν. 4024/2011 (Α' 
226) «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015» όπως συμπληρώθηκε με 
το άρθρο πέμπτο παρ. 7 του ν. 4047/2012 (31 Α') και 
αντικαταστάθηκε με την παρ. 1 του άρθρου 45 του 
ν. 4071/2012 (Α' 85). 

4. Το ΠΔ. 86/21-6-2012« Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 141). 

5. Την ανάγκη έγκρισης υπερωριακής εργασίας για 
165 υπαλλήλους που υπηρετούν στη Γ ενική Γ ραμματεία 
Κοινωνικών Ασφαλίσεων. 

6. Το γεγονός ότι η δαπάνη που προκαλείται με την 
απόφαση αυτή θα βαρύνει τις πιστώσεις του Κρατικού 
Προϋπολογισμού Οικονομικού έτους 2013 (Ειδικός Φο¬ 
ρέας 33-210) και ΚΑΕ 0511 θα ανέλθει στο διακοσίων 
πενήντα χιλιάδων (250.000) ευρώ. 

7. Το γεγονός της μεγάλης έλλειψης προσωπικού στη 
Γ.Γ.Κ.Α., αποφασίζουμε: 

Εγκρίνουμε την υπερωριακή απασχόληση με αμοιβή 
κατά τις απογευματινές ώρες για εκατόν εξήντα πέντε 
(165) υπαλλήλους που υπηρετούν στη Γενική Γραμμα¬ 
τεία Κοινωνικών Ασφαλίσεων, για χρονικό διάστημα έως 
31/12/2013 και μέχρι 20 ώρες για κάθε υπάλληλο το μήνα 
για τους παρακάτω λόγους: 

Μελέτη για τον περαιτέρω εξορθολογισμό και την 
αποτελεσματικότητα του ασφαλιστικού/συνταξιοδοτι- 
κού συστήματος της χώρας, βάσει των δεδομένων που 
προκύπτουν από την εφαρμογή των νέων διατάξεων 
που θεσπίστηκαν κατά το έτος 2012. 

Μελέτη των επιμέρους συνιστωσών του ασφαλιστικού 
συστήματος της χώρας, προκειμένου να διασφαλιστεί η 
βιωσιμότητα του, ενόψει της δημοσιονομικής προσαρ¬ 
μογής και των δεσμεύσεων της χώρας. 

Κατάρτιση νομοθετικών ρυθμίσεων, αιτιολογικών εκ¬ 
θέσεων και εκθέσεων αξιολόγησης συνεπειών ρυθμίσε¬ 
ων, ενόψει επικείμενης προώθησης νέου νομοσχεδίου 
ασφαλιστικού περιεχομένου. 

Μελέτη ασφαλιστικών/συνταξιοδοτικών θεμάτων που 
προκύπτουν από την ένταξη του ΝΑΤ στην εποπτεία 
του Υπουργείου μας. 

Εντοπισμός και διερεύνηση των προβλημάτων που 
προκύπτουν από την εφαρμογή των διατάξεων των 
νόμων 3863/2010, 3986/2011, 3996/2011, 4024/2011 και 
4093/2012. 

Τροποποίηση του άρθρου 39 ν. 2084/1992 περί επιλο¬ 
γής ασφαλιστικού φορέα των νέων ασφαλισμένων σε 
περίπτωση πολυαπασχόλησης - πολυασφάλισης. 

Τροποποίηση της παρ. 2 του άρθρου 32 ν. 4075/2012 
περί ασφάλισης των ιδιοκτητών τουριστικών καταλυ¬ 
μάτων. 

Τροποποίηση του άρθρου 25 του ν. 3846/2010 περί 
ασφάλισης των δραστηριοποιούμενων ελεύθερων επαγ- 
γελματιών σε περιοχές με ειδικά πληθυσμιακά κριτήρια. 

Τροποποίηση της παρ. 2 του άρθρου 44 του ν. 3986/2011 
σχετικά με το βοήθημα ανεργίας στους ελεύθερους 
επαγγελματίες και ανεξάρτητα απασχολούμενους (Μνη- 
μονιακή Υποχρέωση). 

Ασφάλιση παλαιών ασφαλισμένων - πλοιοκτητών του¬ 
ριστικών σκαφών αναψυχής (θαλάσσιων ταξί) που πα¬ 
ράλληλα εργάζονται σε αυτά αυτοπρόσωπα ως ναυτικοί 
(παράλληλη ασφάλιση ΟΑΕΕ- ΝΑΤ). 

Τροποποίηση του άρθρου 1 του καταστατικού του 
Ο.Α.Ε.Ε. προκειμένου να προβλέπεται το θέμα της ασφά¬ 
λισης των κατόχων Δ.Χ. οχημάτων-αυτοκινήτων στην 
περίπτωση μεταβίβασης του οχήματος σε ανήλικο. 

Ασφάλιση των μελών των Δ.Σ. των Ποδοσφαιρικών ΑΕ 
(ΠΑΕ) καθώς και των Καλαθοσφαιρικών ΑΕ (ΚΑΕ), όπως 
στις υπόλοιπες ΑΕ. 

Επεξεργασία Υπουργικής απόφασης, σχετικά με προ¬ 
ϋποθέσεις χορήγησης σύνταξης στους ανασφάλιστους 
υπερήλικες, που λαμβάνουν την εν λόγω παροχή, βάσει 
των διατάξεων του ν. 4093/2012. 

Επεξεργασία νέων διατάξεων σχετικά με συμψηφισμό 
οφειλής ασφαλισμένων του ΟΓΑ με δικαιούμενες συντά¬ 
ξεις από την ημερομηνία, που ορίζουν οι καταστατικές 
διατάξεις του Οργανισμού. 

Τροποποίηση διατάξεων του καταστατικού Ασφάλι¬ 
σης και Συνταξιοδότησης Αγροτών (Π.Δ. 78/1998) σχε¬ 


τικά με αναστολή σύνταξης ανασφαλίστων υπερηλίκων 
και διακοπής αυτής. 

Τροποποίηση διατάξεων της παρ. 1 του άρθρου 20 
του ν. 4169/1961 σχετικά με συμψηφισμό απαιτήσεων 
του ΟΓΑ εκ συντάξεων, έναντι ενός των συζύγων με 
παροχές που χορηγούνται στον άλλο σύζυγο. 

Επεξεργασία σχεδίου νόμου για τροποποίηση των δι¬ 
ατάξεων της περ. 5 της υποπαρ. ΙΑ6 του άρθρου πρώτου 
του ν. 4093/2012, σχετικά με θέσπιση νέων προϋποθέ¬ 
σεων ελέγχου των ήδη συνταξιούχων ανασφάλιστων 
υπερηλίκων. 

Έκδοση εγκυκλίων μετά τη ψήφιση των ανωτέρω νό¬ 
μων και επικοινωνία με τον ΟΓ Α για εξεύρεση λύσεων 
σχετικά με την εφαρμογή των νέων νομοθετικών ρυθ¬ 
μίσεων. 

Εναρμόνιση διατάξεων του ν. 2084/92 και στους ασφα¬ 
λισμένους του Κλάδου Κύριας Ασφάλισης Αγροτών (χα¬ 
ρακτηρισμός αγροτών σε παλαιούς και νέους, επιλογή 
ασφαλιστικού φορέα κ.λ.π.). 

Εφαρμογή μέτρων για την επίτευξη στόχων βάσει 
των μνημονιακών δράσεων, κυρίως σε ότι αφορά στους 
ανασφάλιστους υπερήλικες. 

Μελέτη και επεξεργασία θεμάτων που αφορούν μνη- 
μονιακές δεσμεύσεις που έχει αναλάβει η χώρα μας με 
βάση τους νόμους 4046/12 και 4093/12. 

Μελέτη, επεξεργασία και σύνταξη του προεδρικού 
διατάγματος με το οποίο καταρτίζεται ο Κανονισμός 
Ασφάλισης και Παροχών του Ενιαίου Ταμείου Επικου¬ 
ρικής Ασφάλισης (ΕΤΕΑ), κατ’ εφαρμογή του άρθρου 
47 του ν. 4052/12. 

Μελέτη και επεξεργασία των θεμάτων που θα προ¬ 
κόψουν από την ένταξη στο ΕΤΕΑ φορέων-τομέων επι¬ 
κουρικής ασφάλισης (ΤΕΑΔΥ, ΤΕΑΠΟΚΑ, τομέων του 
ΤΕΑΙΤ κ.α.) από 1.1.2013 και μετά. 

Μελέτη επί αιτημάτων ή θεμάτων που απαιτούν ρύθ¬ 
μιση και επεξεργασία προτάσεων Δ.Σ. φορέων Επι¬ 
κουρικής Ασφάλισης και Πρόνοιας για τροποποίηση, 
συμπλήρωση, αντικατάσταση και θέσπιση διατάξεων. 

Κατάρτιση εγκυκλίων και παροχή οδηγιών στους 
Φορείς Επικουρικής Ασφάλισης και Πρόνοιας για την 
εφαρμογή και ερμηνεία ασφαλιστικών διατάξεων. 

Την επεξεργασία Υπομνημάτων και Ερωτηματολογίων 
που προκύπτουν από τις συνόδους της ΔΕΣΣΚΑ στο 
πλαίσιο των Κανονισμών (ΕΚ) 883/2004 και 987/2009. 

Την εμπεριστατωμένη παρακολούθηση και διατύπω¬ 
ση παρατηρήσεων και απόψεων επί των προτάσεων 
Οδηγιών που αφορούν την ενιαία άδεια διαμονής, την 
ενδοεπιχειρησιακή μετάθεση και την εποχική απασχό¬ 
ληση των υπηκόων τρίτων χωρών. 

Την παρακολούθηση υλοποίησης της ηλεκτρονικής 
ανταλλαγής δεδομένων που αφορούν διακινούμενους 
ασφαλιζόμενους στα κράτη-μέλη της ΕΕ. 

Την παρακολούθηση και επεξεργασία πληροφοριών 
που δημοσιεύονται στο πλαίσιο του Αμοιβαίου Συστή¬ 
ματος Πληροφοριών για την Κοινωνική Προστασία 
(ΜΙ3500). 

Την επίλυση των εκκρεμών ζητημάτων, που έχουν προ- 
κύψει από τη Διμερή Συμφωνία Κοινωνικής Ασφάλειας Ελ¬ 
λάδος - Λιβύης, εξετάζεται αφενός μεν να γίνει νομοθετική 
ρύθμιση για την παροχή δυνατότητας εξαγοράς του χρό¬ 
νου ασφάλισης και αφετέρου να συσταθεί Μικτή Επιτρο¬ 
πή που θα μεταβεί στη Λιβύη για να επιλύσει τα εκκρεμή 

ζητήματα της αποστολής των ασφαλιστικών εισφορών 
για τους χρόνους απασχόλησης των Ελλήνων στη Λιβύη. 

Το συντονισμό των ενεργειών για την εφαρμογή της 
Διμερούς Συμφωνίας Κοινωνικής Ασφάλειας Ελλάδος 
- Φιλιππινών. 

Την παροχή πληροφοριών και υποστήριξης σε μεγάλο 
αριθμό ασφαλισμένων που εμπίπτουν στο προσωπικό 
πεδίο εφαρμογής της Διμερούς Συμφωνίας Κοινωνικής 

Ασφάλειας Ελλάδος - Αυστραλίας, καθώς και των 
λοιπών Διμερών Συμφωνιών. 

Την ανάπτυξη θέσεων και στρατηγικής σχετικά με 
υποβληθέντα αιτήματα για έναρξη διμερών συνομιλι¬ 
ών με χώρες όπως: Ουκρανία, Μολδαβία, Μαυροβούνιο, 
Βοσνία - Ερζεγοβίνη, Μπαγκλαντές, Αλβανία, Ηνωμένα 
Αραβικά Εμιράτα και Νιγηρία. Επίσης τη συνέχιση και 
ολοκλήρωση των διμερών συνομιλιών με τους Σέρβους 
για τη σύναψη τελικού Σχεδίου Διμερούς Συμφωνίας 
Κοινωνικής Ασφάλειας. 

Την παρακολούθηση των θεμάτων που αφορούν στην 
εφαρμογή από τη χώρα μας του Ευρωπαϊκού Κώδικα 
Κοινωνικής Ασφάλειας και άλλων πολυμερών συμβάσε¬ 
ων, όπως του Ευρωπαϊκού Κοινωνικού Χάρτη και της 
Σύμβασης 102, καθώς και για τα θέματα κοινωνικής 
συνοχής. 

Προετοιμασίες για την ανάληψη της Προεδρίας του 
Συμβουλίου της Ευρωπαϊκής Ένωσης από την Ελλάδα 
το πρώτο εξάμηνο του 2014. 

Αλληλογραφία με φαρμακευτικές εταιρείες, αντικρού¬ 
σεις στο Διοικητικό Πρωτοδικείο και ενημέρωση για 
την πορεία της είσπραξης των οφειλόμενων ποσών, 
κατ’ εφαρμογή του άρθρου 35 του ν. 3697/2008 (ΓθόαΙθ). 

Επιβεβαίωση εξόφλησης των οφειλομένων ποσών 
τέλους εισόδου, ΓθόαΙβ 2011 και έκδοση βεβαιώσεων 
φορολογικής χρήσης για τις φαρμακευτικές εταιρείες. 

Υποστήριξη της λειτουργίας της Δευτεροβάθμιας 
Ειδικής Υγειονομικής Επιτροπής (άρθρο 32 παρ. 6 του 
ν. 3863/2010) και την εφαρμογή του προγράμματος Κατ’ 
οίκον Φροντίδας Συνταξιούχων (άρθρο 138, ν. 4052/2012, 
όπως τροποποιήθηκε με το άρθρο 30 του ν. 4075/2012). 

Η ασφάλιση, η πιστοποίηση της ασφαλιστικής ικα¬ 
νότητας και η έκδοση βιβλιαρίου υγείας (ατομικό και 
μελών οικογένειας). 

Έκδοση Κανονιστικών Πράξεων που αφορούν τους 
Λογαριασμούς παροχών σε χρήμα. 

Ορισμός ημερησίου τροφείου και έγκριση αποδέσμευ¬ 
σης ποσών για τη φιλοξενία παιδιών ασφαλισμένοον 
σε ιδιωτικές παιδικές κατασκηνώσεις θερινής περιόδου 
2013. 

Μελέτη και επεξεργασία προτάσεων σε εφαρμογή 
των διατάξεων του άρθρου 36 του ν. 4052/2012 για την 
αυτοδίκαιη μετατροπή Ταμείων, Τομέων και Κλάδων 
Επικουρικής Ασφάλισης σε σχέση με τη δυνατότητα λει¬ 
τουργίας τους ως Ταμείων Επαγγελματικής Ασφάλισης. 

Λειτουργία ηλεκτρονικού Μητρώου Ταμείων Επαγ¬ 
γελματικής Ασφάλισης που θα τηρείται στη Γ.Γ.Κ.Α. 
Υλοποίηση της δεύτερης/ανεπτυγμένης μορφής του 
πληροφοριακού συστήματος. 

Κατάρτιση σχεδίου Υπουργικής απόφασης για τη δια¬ 
συνοριακή δραστηριότητα των Τ.Ε.Α., κατ’ εξουσιοδότη¬ 
ση του άρθρου 22§4 του ν. 3846/2010. Στα πλαίσια της 
κατάρτισης του σχεδίου, διεξαγωγή μελέτης σχετικά 
με την εξειδίκευση της αόριστης έννοιας «εργατική και 
κοινωνική νομοθεσία» για τους σκοπούς ορθής εφαρ¬ 


μογής του άρθρου 20 της Οδηγίας 2003/41/ΕΚ περί 
διασυνοριακής δραστηριότητας. 

Παρακολούθηση των διαβουλεύσεων και εξελίξεων 
σχετικά με την επιλογή και περαιτέρω επεξεργασία του 
κατάλληλου κοινοτικού μηχανισμού για τη βελτίωση της 
απόκτησης και της διατήρησης δικαιωμάτων συμπλη¬ 
ρωματικής συνταξιοδότησης, με στόχο την προαγωγή, 
στην πράξη, της κινητικότητας των εργαζομένων (επι¬ 
δίωξη του βέλτιστου πολιτικού συμβιβασμού). 

Παρακολούθηση των διαβουλεύσεων που λαμβάνουν 
χώρα στα πλαίσια της ΕΈ. για την τροποποίηση της 
Οδηγίας 2003/41 /ΕΚ του Ευρωπαϊκού Κοινοβουλίου 
και του Συμβουλίου της 3ης Ιουνίου 2003 για τις δρα¬ 
στηριότητες και την εποπτεία Ιδρυμάτων που προ¬ 
σφέρουν υπηρεσίες επαγγελματικών συνταξιοδοτικών 
παροχών. 

Συγκριτική παρακολούθηση των συστημάτων συμπλη¬ 
ρωματικής συνταξιοδότησης των κρατών- μελών της 
ΕΈ. στα πλαίσια της Συμβουλευτικής Επιτροπής Συντά¬ 
ξεων (Ρθηείοπε Ροιτιπι) της ΕΈ. 

Συμμετοχή στις αναλογιστικές μελέτες Κύριας Ασφά¬ 
λισης και των Ταμείων Πρόνοιας που θα εκπονηθούν 
από την Αναλογιστική Αρχή, υποβοηθώντας έτσι το 
έργο αυτής, προκειμένου να πορθούν οι ορθότερες 
αποφάσεις για τη βελτίωση του κοινωνικοασφαλιστικού 
συστήματος της χώρας μας. 

Παρακολούθηση της πορείας των ελέγχων και της 
είσπραξης των εσόδων των Ασφαλιστικών Οργανισμών. 

Έκδοση εγκυκλίου προς Ασφαλιστικούς Οργανισμούς 
για την υποχρέωση διενέργειας διαχειριστικών ελέγ¬ 
χων. 

Εκκρεμείς εγκρίσεις Ισολογισμών Ασφαλιστικών Ορ¬ 
γανισμών βάσει των Εκθέσεων των Ορκωτών Λογιστών 
σε διαχειριστικούς ελέγχους που έχουν διενεργήσει. 

Νομοθετικές ρυθμίσεις που αφορούν το ΚΛΣ, τα ΔΛΠ, 
τον έλεγχο των ορκωτών λογιστών και τους ενοποι¬ 
ημένους ισολογισμούς των ταμείων του ν. 3655/2008. 

Έκδοση κοινής υπουργικής απόφασης σχετικά με τους 
κανόνες, όρους και προϋποθέσεις ανάθεσης παροχής 
υπηρεσιών λειτουργίας του ΚΛΣ και των ΔΛΠ των ασφα¬ 
λιστικών οργανισμών σε λογιστικά γραφεία. 

Λογιστική τακτοποίηση των αποδόσεων του κοινού 
κεφαλαίου. 

Έγκριση των Οικονομικών Καταστάσεων εκκαθάρισης 
του πρώην Ταμείου Ασφάλισης Προσωπικού του Νοσο¬ 
κομείου Ευαγγελισμός. 

Εγκύκλιος προς τους Ασφαλιστικούς Φορείς αρμοδιό¬ 
τητας του Υπουργείου μας στο πλαίσιο των αρμοδιοτή¬ 
των μας (άρθρο 9 του Π.Δ. 213/92) για την αναγκαιότητα 
ενημέρωσης της Διεύθυνσης Επιθεώρησης σχετικά με 
την οιαδήποτε διενέργεια διοικητικών ερευνών και κοι¬ 
νοποίησης στην Υπηρεσία μας των σχετικών Εκθέσεων 
Ελέγχου και Πορισμάτων προκειμένου να σχηματίζεται 
η κατά το δυνατόν πληρέστερη εικόνα κάθε υπόθεσης 
και να εξετάζεται η ανάγκη διενέργειας κάθε απαραί¬ 
τητης περαιτέρω έρευνας. 

Διενέργεια ελέγχου σε εφαρμογή της παρ. 2 του άρ¬ 
θρου 71 του Κανονισμού Οικονομικής Οργάνωσης και 
Λογιστικής Λειτουργίας του Οργανισμού Ασφάλισης 
Προσωπικού ΔΕΗ με σκοπό να διαπιστωθεί η μη εξό¬ 
φληση χρηματικών ενταλμάτων του Κλάδου Ασφάλισης 
Προσωπικού ΔΕΗ (έγγραφο ΤΑΥΤΕΚΩ υπ’ αριθμ. 15011/ 

28-11-2012) προκειμένου να εγκριθεί η επανέκδοση των 
εν λόγω ενταλμάτων από τον Υπουργό Εργασίας, Κοι¬ 
νωνικής Ασφάλισης και Πρόνοιας. 

Έλεγχος και παρακολούθηση εφαρμογής του Κλα¬ 
δικού Λογιστικού Σχεδίου, βάσει του Π.Δ/τος 80/1997 
στους Ασφαλιστικούς Οργανισμούς. 

Εγκρίσεις Ισολογισμών - Απολογισμών των Ασφαλι¬ 
στικών Οργανισμών. 

Παρακολούθηση της ορθής εφαρμογής των Διεθνών 
Λογιστικών Προτύπων στους Ασφαλιστικούς Οργανι¬ 
σμούς. 

Έκδοση πορισμάτων εκκρεμών ελέγχων. 

Κατάρτιση Οργανισμών Ασφαλιστικών Ταμείων ή τρο¬ 
ποποίησή τους, για την υλοποίηση των διατάξεων του 
ν. 4024/2011, 4052/2012, 4075/2012 και 4093/2012, κατάρ¬ 
τιση αποφάσεων σχετικά με το διορισμό μελών των 
Τοπικών Διοικητικών Επίτροποι, των Δ.Σ. Ασφαλιστικών 
Οργανισμών των Πειθαρχικών Συμβουλίων των Φορέων 
Κοινωνικής Ασφάλισης, έκδοση του Κανονισμού Λει¬ 
τουργίας των Τοπικών Διοικητικών Επιτροπών του ΙΚΑ- 
ΕΤΑΜ, συγκρότηση ομάδων και επιτροπών εργασίας της 
Γ.Γ.Κ.Α. και των Φορέων Κοινωνικής Ασφάλισης καθώς 
και έλεγχος της λειτουργίας του Κέντρου Πιστοποίησης 
Αναπηρίας. 

Επεξεργασία και καταγραφή στοιχείων προσωπικού 
της Γ.Γ.Κ.Α. και υποβολή αυτών ηλεκτρονικά τόσο σε 
μηνιαία, τριμηνιαία και ετήσια (απογραφή) βάση στα 
αρμόδια Υπουργεία. 

Σύνταξη καταστάσεων σχετικά με τη βαθμολογική και 
μισθολογική εξέλιξη των υπαλλήλων, σύμφωνα με τις 
διατάξεις των ν. 3528/2007 και 4024/2011. 

Έκδοση αποφάσεων με μισθολογική εξέλιξη των υπαλ¬ 
λήλων σύμφωνα με τις διατάξεις του ν. 4024/2011. 

Ενημέρωση του Μητρώου των μισθοδοτούμενων από 
το Ελληνικό Δημόσιο. 

Έκδοση αποφάσεων για τη μεταφορά υπαλλήλων 
στον ΕΟΠΥΥ, ΕΤΕΑ και λοιπούς Φ.Κ.Α. ώστε να δια- 
σφαλισθεί η ομαλή λειτουργία τους. 

Καταγραφή και ανάλυση αναγκών Φ.Κ.Α. 

Τη συγκέντρωση αξιόπιστων μηνιαίων οικονομικών 
και στατιστικών στοιχείων για τα έσοδα τις δαπάνες, 
τη χρηματοδότηση, τις εκκρεμείς υποχρεώσεις και τις 
ληξιπρόθεσμες οφειλές του συνόλου των Φ.Κ.Α. που 
περιλαμβάνονται στο επίσημο Μητρώο της Γενικής 
Κυβερνήσεως, που τηρείται στην Ελληνική Στατιστική 
Αρχή, την ομαδοποίηση των στοιχείων αυτών και την 
υποβολή τους στο Υπουργείο Οικονομικών, σε εφαρμο¬ 
γή των διατάξεων του ν. 3845/2010 (Α' 65) «Μέτρα για 
την εφαρμογή του μηχανισμού στήριξης της ελληνικής 
οικονομίας από τα κράτη - μέλη της ζώνης του ευρώ 
και το Διεθνές Νομισματικό Ταμείο» και του ν. 3871/2010 
«Δημοσιονομική Διαχείριση και Ευθύνη» (Α' 141). 

Την επεξεργασία, αξιολόγηση, έλεγχο και έγκριση των 
προϋπολογισμών του Οικονομικού έτους 2013 των Φ.Κ.Α 
που υπάγονται στην εποπτεία της Γ.Γ.Κ.Α. 

Τη συγκέντρωση, επεξεργασία, και έλεγχο των στοι¬ 
χείων των Φ.Κ.Α. για την κατάρτιση του Κοινωνικού 
Προϋπολογισμού του Οικονομικού έτους 2013 και την 
επιμέλεια της έκδοσης του Βιβλίου του Κοινωνικού Προ¬ 
ϋπολογισμού του Οικονομικού έτους 2013. 

Τη συγκέντρωση, ταξινόμηση, επεξεργασία, έλεγχο 
και καταχώρισή τους στο πληροφοριακό σύστημα όλων 


των στοιχείων της κινητής και ακίνητης περιουσίας των 
Φ.Κ.Α. 

Την επιμέλεια για την έκδοση του Βιβλίου της Κινητής 
και Ακίνητης Περιουσίας των Φ.Κ.Α. για το έτος 2013. 

Την ανίχνευση των εκπαιδευτικών αναγκών της Γ.Γ.Κ.Α. 
και την κατάρτιση εκπαιδευτικού προγραμματισμού και 
απολογισμού. 

Την υποβολή στο Ε.Κ.Δ.Δ.Α. του Επιχειρησιακού Σχεδί¬ 
ου Εκπαίδευσης - Επιμόρφωσης της Γ.Γ.Κ.Α. με την κα¬ 
ταγραφή των εκπαιδευτικών αναγκών, των προτάσεων 
και των προτεραιοτήτων των επιμορφωτικών δράσεων 
της Γ.Γ.Κ.Α. 

Τη μέριμνα για μετεκπαίδευση και μεταπτυχιακή εκ¬ 
παίδευση των υπαλλήλων της Γ.Γ.Κ.Α. και των Φ.Κ.Α. 

Την εισαγωγή δεδομένων στο ΑΒΕΚΤ 5 με σκοπό τη 
λειτουργία μηχανογραφικού συστήματος στη Βιβλιο¬ 
θήκη της Γ.Γ.Κ.Α. 

Την έκδοση υπουργικών αποφάσεων για το Μητρώο 
Εκπαιδευτών για τα εκπαιδευτικά προγράμματα του 
ΙΚΑ. 

Συντονισμός και υποστήριξη των Φ.Κ.Α για την ολο¬ 
κλήρωση των διαδικασιών της δημιουργίας του Ενιαίου 
Συστήματος Ελέγχου Συντάξεων (ν. 4093/2012), σε συ¬ 
νεργασία με την ΗΔΙΚΑ ΑΕ και τους ΦΚΑ. 

Παρακολούθηση του έργου των διασταυρώσεων των 
αρχείων συνταξιούχων των ΦΚΑ με τη Γενική Γοαμ- 
ματεία Πληροφοριακών Συστημάτων του Υπουργείου 
Οικονομικών. 

Συμμετοχή σε ομάδες εργασίας για το σχεδίασμά 
και την υλοποίηση των δράσεων του νέου συστήματος 
εισπράξεων εισφορών των ΦΚΑ (Ομάδα Πληροφοριακών 
Συστημάτων). 

Υποστήριξη της ορθής και απρόσκοπτης λειτουργίας 
του εξοπλισμού Πληροφορικής και Δικτύου της Γ.Γ.Κ.Α., 
υποστήριξη των χρηστών αυτού. 

Συμμετοχή στις διαδικασίες (έκδοση εγκριτικής από¬ 
φασης, σύνταξη προκήρυξης, αξιολόγηση προσφορών, 
εγκατάσταση και παραλαβή) για την αναδιάρθρωση, 
επέκταση και βελτιστοποίηση αρχιτεκτονικής του δι¬ 
κτύου της Γ.Γ.Κ.Α. και προμήθεια μηχανογραφικού εξο¬ 
πλισμού για το έτος 2013. 

Συμμετοχή στις διαδικασίες για τον σχεδίασμά της 
μεταστέγασης των Υπηρεσιών της Κεντρικής Υπηρεσίας 
του Υπουργείου Εργασίας, Κοινωνικής Ασφάλισης και 
Πρόνοιας στο κτίριο της Γ.Γ.Κ.Α. στην οδό Σταδίου 29. 

Συμμετοχή στις διαδικασίες για την υλοποίηση προ¬ 
γραμμάτων επιμόρφωσης σε συνεργασία με την Εσω¬ 
τερική Ομάδα Επιμορφωτών της ΓΓΚΑ. 

Συμμετοχή στην υλοποίηση των δράσεων πληροφορι¬ 
κής της ΗΔΙΚΑ ΑΕ, σε εφαρμογή των από 09.02.2011 και 
17.06.2011 και Προγραμματικών Συμφωνιών της ΗΔΙΚΑ 
ΑΕ με τη ΓΓΚΑ. 

Προετοιμασία για την υλοποίηση δράσεων Πληρο¬ 
φορικής στα πλαίσια της επόμενης προγραμματικής 
περιόδου των Ε.Π. «Διοικητική Μεταρρύθμιση» και «Ψη¬ 
φιακή Σύγκλιση». 

Υλοποίηση της από 05.05.2011 Προγραμματικής Συμ¬ 
φωνίας της ΚτΠ ΑΕ με τη ΓΓΚΑ για το έργο της Ηλε¬ 
κτρονικής Συνταγογράφησης. 

Συντονισμός, έλεγχος, καταγραφή και διαχείριση πλη¬ 
ροφοριακών συστημάτων του χώρου της Κοινωνικής 
Ασφάλισης στα πλαίσια της ΟΔΕ για την υποστήριξη 

εφαρμογής του ν. 3979/2011 για την Ηλεκτρονική Δια¬ 
κυβέρνηση του Υπουργείου. 

Διαχείριση των δράσεων Ανοικτής Διακυβέρνησης 
(ΟροηΘον.ρΓ) της Γ.Γ.Κ.Α. και υποδομών ψηφιακής υπο¬ 
γραφής. 

Βελτιστοποίηση ιστοσελίδας ΓΓΚΑ για ηλεκτρονική 
δημοσίευση στατιστικών στοιχείων δαπανών ΦΚΑ και 
επικαιροποίησης του περιεχομένου εν γένει. 

ΑΜΚΑ: Αποστολή καρτών Κοινωνικής Ασφάλισης που 
έχουν αποσταλεί στην Υπηρεσία μας, παρακολούθηση 
έργων που αναφέρονται σχετικά (ληξιαρχεία - πρό¬ 
γραμμα «ΑΡΙΑΔΝΗ», Ενιαία Αρχή πληρωμών, Διασύνδεση 
Εθνικών Βάσεων Δεδομένων με ΑΜΚΑ και ολοκλήρωση 
της καταγραφής του ΑΜΚΑ στα μηχανογραφικά συστή¬ 
ματα των Μητρώων των ΦΚΑ). 

Παρακολούθηση του Ευρωπαϊκού Σημείου Πρόσβα¬ 
σης «Αοοοεε ΡοίηΙ» και του Ευρωπαϊκού Προγράμματος 
Ε.Ε.3.3.Ι., μέσω της συμμετοχής της υπηρεσίας στην 
Τεχνική Επιτροπή της Ευρωπαϊκής Επιτροπής της Ε.Ε. 

Η παρακολούθηση και έλεγχος της ετοιμότητας των 
σχεδίων ΠΣΕΑ. 

Η προετοιμασία για συμμετοχή της Γ.Γ.Κ.Α. στις ασκή¬ 
σεις Πολιτικής Σχεδίασης Έκτακτης Ανάγκης. 

Η οργάνωση και λειτουργία του Δημοσίου Ανεξάρτη¬ 
του Ιδρύματος (ΔΑΙ) της Γ.Γ.Κ.Α. και η συγκρότηση των 
προβλεπόμενων ομάδων. 

Επίλυση προβλημάτων που ανέκυψαν από την εφαρ¬ 
μογή του ν. 3996/2011 «Αναμόρφωση του Σώματος Επι¬ 
θεωρητών Εργασίας, ρυθμίσεις θεμάτων Κοινωνικής 
Ασφάλισης και άλλες διατάξεις» και των εγκυκλίων 
που εκδόθηκαν από τις Διευθύνσεις της ΓΓΚΑ για την 
εφαρμογή τους. 

Επίλυση προβλημάτων που ανέκυψαν από την εφαρ¬ 
μογή του ν. 4024/2011 (ΦΕΚ 226 Α') «Συνταξιοδοτικές 
ρυθμίσεις, ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015». 


Επίλυση προβλημάτων που ανέκυψαν από την εφαρ¬ 
μογή του ν. 4075/2012 «Θέματα Κανονισμού Ασφάλισης 
ΙΚΑ-ΕΤΑΜ, Ασφαλιστικών Φορέων, προσαρμογή της νο¬ 
μοθεσίας στην Οδηγία 2010/18/ΕΕ και λοιπές διατάξεις, 
όπως επίσης και από ζητήματα που προκύπτουν από 
την υπαγωγή του ΝΑΤ στην εποπτεία του Υπουργείου 
Εργασίας και Κοινωνικής Ασφάλισης. 

Μελέτη θεμάτων και έκδοση οδηγιών που αφορούν 
στο συντονιστικό χαρακτήρα του θεσμού της διαδο¬ 
χικής ασφάλισης σε συνδυασμό με τις πρόσφατες με¬ 
ταρρυθμίσεις της συνταξιοδοτικής νομοθεσίας όλων 
των φορέων. 

Εισηγήσεις στο Συμβούλιο Κοινωνικής Ασφάλισης για 
επίλυση αμφισβητήσεων. 

Αντικρούσεις σε προσφυγές Ασφαλιστικών Οργανι¬ 
σμών ή ασφαλισμένων ενώπιον των Δικαστηρίων κ. α. 

Διασύνδεση και συνεργασία με τι οργανικές μονάδες 
των Φορέων Κοινωνικής Ασφάλισης. 

Συνεχής παρακολούθηση των αλλαγών που επέρχο¬ 
νται σε θέματα συνταξιοδοτικά, ασφάλισης παροχών 
υγείας. 

Διερεύνηση των παραπόνων των συναλλασσομένων, 
με τις υπηρεσίες της Γ.Γ.Κ.Α. και των Φορέων Κοινωνικής 
Ασφάλισης και η υποβολή προτάσεων για τη βελτίωση 
της λειτουργίας τους και την απλούστευση των δια¬ 
δικασιών. 

Η πραγματοποίηση των ωρών βεβαιώνεται από τους 
οικείους προϊσταμένους. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31/12/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2012 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιι1ίρ://νννννν.β1.9τ - β-πΐ3ΐΙ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο Ο 1 10901 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































